open-index/open-wikipedia-markdown huggingface dataset:
ვახტანგ ქორიძე

**ვახტანგ ქორიძე** (დ. 24 დეკემბერი, 1949, ბათუმი, საქართველოს სსრ) — ქართველი და საბჭოთა ფეხბურთელი, ნახევარმცველი. სხვადასხვა დროს იცავდა ბათუმის „დინამოს“, თბილისის „დინამოს“, ლანჩხუთის „გურიას“ და საბჭოთა კავშირის ეროვნული საფეხბურთო ნაკრების ღირსებას. საბჭოთა კავშირის ჩემპიონი (1978), ვიცე-ჩემპიონი (1977) და ორგზის ბრინჯაოს პრიზიორი. საბჭოთა კავშირის თასის ორგზის მფლობელი (1976, 1979) და ფინალისტი (1980) თბილისის „დინამოს“ შემადგენლობაში. საბჭოთა კავშირის სპორტის ოსტატი (1975), ღირსების ორდენის კავალერი.

## კარიერა 
### საკლუბო კარიერა 
ფეხბურთის თამაში დაიწყო 1963 წელს ბათუმში მწვრთნელ ლ. ვერულიძესთან. შვიდი სეზონის განმავლობაში თამაშობდა ბათუმის „დინამოში“. 1969 წლიდან თბილისის „დინამოს“ რიგებშია. ძირითად შემადგენლობაში დებიუტი ჰქონდა იმავე წლის 25 ნოემბერს. 

შემდეგ ისევ ბათუმის „დინამოშია“. 1975 წლიდან კი კვლავ თბილისის „დინამოს“ ღირსებას იცავს, სადაც 1980 წლამდე თამაშობს. საფეხბურთო კარიერას 1981 წელს ლანჩხუთის „გურიაში“ ასრულებს.

ვახტანგ ქორიძემ თბილისის „დინამოს“ შემადგენლობაში უმაღლესი ლიგის საკავშირო ჩემპიონატის 146 მატჩი ჩაატარა და 22 გოლი გაიტანა. ევროპული საერთაშორისო საფეხბურთო ტურნირების ფარგლებში კი „დინამოს“ ღირსება 16 შეხვედრაში დაიცვა, აქედან სამი — თასების მფლობელთა თასის, ათი — უეფა-ს თასის და სამიც — ევროპის ჩემპიონთა თასის გათამაშებაში.

### სანაკრებო კარიერა 
მისი დებიუტი საბჭოთა კავშირის ეროვნულ საფეხბურთო ნაკრებში შედგა 1979 წლის 28 მარტს, ამხანაგურ მატჩში ბულგარეთის ეროვნული ნაკრების წინააღმდეგ. მან ასევე ითამაშა 1980 წლის ევროპის ჩემპიონატის შესარჩევი ტურნირის მატჩში უნგრეთის ეროვნული ნაკრების წინააღმდეგ და გაიტანა გოლი ამხანაგურ შეხვედრაში ჩეხოსლოვაკიის ეროვნული ნაკრების წინააღმდეგ.

## მიღწევები
### საკლუბო 
;  დინამო თბილისი
; საბჭოთა კავშირის ჩემპიონატი 
*  ჩემპიონი: 1978
*  ვიცე-ჩემპიონი: 1977
*  ბრინჯაოს პრიზიორი: 1976 (გ.), 1976 (შ.)
; საბჭოთა კავშირის თასი
*  თასის მფლობელი: 1976, 1979
*  ფინალისტი: 1980

### სანაკრებო 
;  საქართველოს სსრ ნაკრები
; 
*  ვიცე-ჩემპიონი: 1979

## ფაქტები 
2011 წლის 17 მაისს საქართველოს სპორტისა და ახალგაზრდობის საქმეთა სამინისტროს გადაწყვეტილებით, თბილისის „დინამოს“ მიერ თასების მფლობელთა თასის მოპოვების 30 წლის იუბილესთან დაკავშირებით 1981 წლის თბილისის „დინამოს" სრულ შემადგენლობასა და სამწვრთნელო შტაბთან ერთად — ვახტანგ ქორიძეს საქართველოს სპორტის რაინდის წოდება მიენიჭა.

2015 წლის 15 ოქტომბერს ვახტანგ ქორიძე საქართველოს ვეტერან ფეხბურთელთა კავშირის თავმჯდომარედ აირჩიეს.

## ბიბლიოგრაფია 
* 
* 
* 
* 
* 
* 
* 
* 
* 
* 
* 
* 
* 
* 

## პერიოდიკა
* 

## რესურსები ინტერნეტში 
* თბილისის „დინამოს“ ოფიციალური საიტი
* საქართველოს სპორტისა და ახალგაზრდობის საქმეთა სამინისტრო
  

## სქოლიო
კატეგორია:ბათუმში დაბადებულები
კატეგორია:დაბადებული 1949
კატეგორია:დაბადებული 24 დეკემბერი
ვახტანგ
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:საბჭოთა კავშირის ნაკრების ფეხბურთელები
კატეგორია:ბათუმის დინამოს ფეხბურთელები
კატეგორია:თბილისის დინამოს ფეხბურთელები
კატეგორია:ლანჩხუთის გურიას ფეხბურთელები
კატეგორია:საბჭოთა კავშირის სპორტის ოსტატები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები
ჟან-ბატისტ შარკო

[მინი|მარცხნივ|250px|ობელისკი ჟან-ბატისტ შარკოს ხსოვნის უკვდავსაყოფად. იტოკორტოორმიიტი, [გრენლანდია]]
**ჟან-ბატისტ ოგიუსტ ეტიენ შარკო** (; 15 ივლისი 1867, ნიოი-სიურ-სენი — 16 სექტემბერი 1936) — ფრანგი პოლარეთის მკვლევარი, ოკეანოგრაფი, მედიკოსი და სპორტსმენი. ცნობილი ექიმ-ფსიქიატრის, ჟან მარტენ შარკოს ვაჟი.

## ჯილდოები და წოდებები 
* შარკო იყო საფრანგეთის მეცნიერებათა აკადემიის წევრი (franc. l’Académie des Sciences) 1926 წლიდან.
* საფრანგეთის სამედიცინო მეცნიერებათა აკადემიის წევრი (franc. l’Académie de Médecine).
* 1929 წელს გახდა საფრანგეთის სამხედრო-საზღვაო აკადემიის წევრი (franc. l’Académie de la Marine).
* საპატიო ლეგიონის ორდენის უმაღლესი ოფიცერი ().

## შარკოს წიგნები 
* *Voyage au pôle Sud (1903—1905)*, Librairie Gelly, 1971
* *Le «Pourquoi pas?» dans l’Antarctique 1908—1910*, Arthaud, Paris, 1996, ISBN 2-7003-1088-8
* *La Mer du Groenland*, GNGL Productions, 1998 ISBN|2-9133623-00-X

## რესურსები ინტერნეტში 
* Sur les traces du «Pourquoi-Pas?» 
* დიდ საბჭოთა ენციკლოპედიაში
* ბიოგრაფია 
* კალანოვი ნ. ა. პირველაღმომჩენთა ხომალდების სახელწოდებები

კატეგორია:დაბადებული 1867
კატეგორია:გარდაცვლილი 1936
კატეგორია:პოლარეთის მკვლევრები
კატეგორია:ფრანგი მედიკოსები
კატეგორია:ფრანგი ოკეანოგრაფები
კატეგორია:არქტიკის მკვლევრები
კატეგორია:ანტარქტიკის მკვლევრები
საქართველოს ადგილობრივი თვითმმართველობის ორგანოების არჩევნები 2014

**საქართველოს ადგილობრივი თვითმმართველობის ორგანოების არჩევნები (2014)** — ადგილობრივი თვითმმართველობის ორგანოების არჩევნები საქართველოში, რომლის პირველი ტური გაიმართა 2014 წლის 15 ივნისს, ხოლო მეორე ტური — 12 ივლისს. ამ არჩევნებს წინ უსწრებდა საპარლამენტო (2012) და საპრეზიდენტო (2013) არჩევნები, რომლებშიც კოალიცია „ქართულმა ოცნებამ“ გაიმარჯვა. არჩევნები გაიმართა 76 მუნიციპალიტეტში. მერები და გამგებლები აირჩიეს პირდაპირი წესით 50%-იანი ბარიერით. 

## საარჩევნო სუბიექტები
პარტიულ-პროპორციული წესით არჩევნებში მონაწილეობდნენ:
*№1 – საარჩევნო ბლოკი არასაპარლამენტო ოპოზიცია (კახა კუკავა, ფიქრია ჩიხრაძე) - (თავისუფალი საქართველო და ახალი მემარჯვენეები)
*№2 – საქართველოს ძალოვან ვეტერანთა და პატრიოტთა პოლიტიკური მოძრაობა;
*№3 – ნინო ბურჯანაძე-ერთიანი ოპოზიცია; (დემოკრატიული მოძრაობა - ერთიანი საქართველო, ქრისტიან-დემოკრატიული მოძრაობა და ქართული დასი)
*№5 – საარჩევნო ბლოკი ერთიანი ნაციონალური მოძრაობა
*№6 – გიორგი გაჩეჩილაძე - მწვანეთა პარტია;
*№7 – უფლის სახელით - უფალია ჩვენი სიმართლე;
*№8 – დავით თარხან-მოურავი − საქართველოს პატრიოტთა ალიანსი;
*№9 – საარჩევნო ბლოკი თვითმმართველობა ხალხს;
*№10 – ხალხის პარტია;
*№11 – ირაკლი ღლონტი-რეფორმატორები;
*№12 – ჩვენი საქართველო;
*№13 – მომავალი საქართველო;
*№14 – ირაკლი ოქრუაშვილი - ქართული პარტია;
*№15 – სახალხო მოძრაობა;
*№16 – ქრისტიან დემოკრატიული პარტია (ქრისტიან დემოკრატები);
*№17 – ერთიანობის დარბაზი;
*№18 – სალომე ზურაბიშვილი - საქართველოს გზა;
*№19 – თავისუფლება - ზვიად გამსახურდიას გზა
*№20 – შალვა ნათელაშვილი - საქართველოს ლეიბორისტული პარტია;
*№26 – სახალხო პარტია;
*№30 – მერაბ კოსტავას საზოგადოება;
*№36 – საქართველოს მშრომელთა საბჭო;
*№41 – საარჩევნო ბლოკი - ქართული ოცნება (ქართული ოცნება - დემოკრატიული საქართველო, საქართველოს რესპუბლიკური პარტია, თავისუფალი დემოკრატები, ეროვნული ფორუმი, საქართველოს კონსერვატიული პარტია და მრეწველობა გადაარჩენს საქართველოს);

გარდა ამისა, საკრებულოების 2086 წევრის მაჟორიტარულ არჩევნებში მონაწილეობდა 16190 კანდიდატი.

## შედეგები
არჩევნებში მონაწილეობდა ამომრჩეველთა 44%. თბილისის მერის არჩევნების პირველ ტურში „ქართული ოცნების“ კანდიდატმა დავით ნარმანიამ მიიღო ხმათა 46,13%, ნიკა მელიამ „ენმ-დან“ — 27,91%. მეორე ტურში გაიმარჯვა ნარმანიამ. ყველა მერისა და გამგებლის არჩევნები მოიგო „ქართულმა ოცნებამ“, მათ შორის 22 მუნიციპალიტეტში მეორე ტურში. ყველა ადგილობრივ საკრებულოში ასევე, „ქართულმა ოცნებამ“ მოიპოვა უმრავლესობა.

მთელი ქვეყნის მასშტაბით „ქართულმა ოცნებამ“ მიიღო ხმათა 50,8%, „ნაციონალურმა მოძრაობამ“ 22,4%, „ერთიანმა ოპოზიციამ“ 10% და „საქართველოს პატრიოტთა ალიანსმა“ 4,72%.

## ლიტერატურა
* „ადგილობრივი თვითმმართველობა საქართველოში 1991-2014“, თბილისი, 2015, გვ. 156-158

## რესურსები ინტერნეტში
*არჩევნების შედეგები ცესკოს საიტზე 

2014
კატეგორია:2014 წლის არჩევნები
იუნესკოს მსოფლიო მემკვიდრეობის ძეგლები მაროკოში

2013 წლის მონაცემებით მაროკოში იუნესკოს  **მსოფლიო მემკვიდრეობის** 9 ძეგლია, რაც შეადგენს მსოფლიო მემკვიდრეობის ძეგლების საერთო რაოდენობის 0,9 %-ს (სულ იუნესკოს სიაში 981 ძეგლია).

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

## ობიექტების გეოგრაფიული მდებარეობა 
## რესურსები ინტერნეტში 
* იუნესკოს ოფიციალური საიტი. მსოფლიო მემკვიდრეობის ძეგლების სია
* Каталог ссылок по Всемирному наследию в Марокко

*
მაროკო
ეპსლი ჩერი-გარარდი

**ეპსლი ჩერი-გარარდი** — (დ. 2 იანვარი, 1886 — 18 მაისი, 1959) ბრიტანელი პოლარეთში მოგზაური, რობერტ სკოტის 1910-1913 წლების ექსპედიციის წევრი. ცნობილია თავისი მემუარებით „ყველაზე საშინელი მოგზაურობა მსოფლიოში“ (, 1922), რომლებშიც აღწერილია ექსპედიციის მსვლელობა.

## ადრეული ბიოგრაფია 
დაიბადა გენერალ-მაიორ ეპსლი ჩერის ოჯახში, რომელიც 1901 წელს იკავებდა ჰერტფორდშირის უმაღლესი შერიფის პოსტს. დაამთავრა კოლეჯი ვინჩესტერში და პრესტიჟული კრაისტ-ჩერჩის კოლეჯი (ოქსფორდის უნივერსიტეტი), სადაც მოისმინა კლასიკური და უახლესი ისტორიის კურსები. ორმაგი გვარი — ჩერი-გარარდი მიიღო მამისგან, რომელსაც გადაეცა დიდი მამულები უიტჰემპსტედთან (ჰერტფორდშირი). 1907 წელს თავისი ბიძის — ცნობილი გამომცემელი რ. სმიტის მეშვეობით, ჩერი-გარარდმა შოტლანდიაში ნადირობისას გაიცნო რობერტ სკოტი და ედუარდ ადრიან უილსონი, რომლებიც ანტარქტიკული ექსპედიციის გეგმებზე მსჯელობდნენ. 1909 წელს მან უილსონს მიმართა ექსპედიციის სამეცნიერო შტატში გაწევრიანების თხოვნით, მაგრამ უარი მიიღო. მაშინ 1910 წლის აპრილში მან ექსპედიციის ფონდში 1000 ფუნტი გადარიცხა და გაწევრიანდა სანაპირო პარტიაში.

## რესურსები ინტერნეტში 
* 
* 
* Review of Sara Wheeler’s biography
* Review of *The Worst Journey in the World* at The Open Critic
* The Worst Journey in the World (BBC Radio 4 adaptation)

## სქოლიო 
კატეგორია:დაბადებული 1886
კატეგორია:გარდაცვლილი 1959
კატეგორია:ბრიტანელი მოგზაურები
კატეგორია:დაბადებული 2 იანვარი
კატეგორია:გარდაცვლილი 18 მაისი
რეიმონდ პრისტლი

**სერ რეიმონდ ედუარდ პრისტლი** (; დ. 20 ივლისი, 1886 — გ. 24 ივნისი, 1974) — ბრიტანელი გეოლოგი და ანტარქტიკის მკვლევარი.

პრისტლი დაიბადა ტიუკსბერიში, დაწყებითი სკოლის მეთვალყურის ოჯახში. ჩააბარა ბრისტოლის საუნივერსიტიტო კოლეჯში გეოლოგიის ფაკულტეტზე. მეორე კურსის დამთავრების შემდეგ მონაწილეობა მიიღო შეკლტონის პირველ ექსპედიციაში ანტარქტიკაში (1907-1909). პრისტლი აგროვებდა მინერალებისა და ხავსურას ნიმუშებს მთელი რეგიონის მასშტაბით, მათ შორის როსის ზღვაში, ერებუსის ჩრდილოეთ ფერდობზე, ფერარის მყინვარზე. 1910 წელს მონაწილეობა მიიღო რობერტ სკოტის ექსპედიცია „ტერა-ნოვაში“.

პირველი მსოფლიო ომის დროს მსახურობდა საფრანგეთში, 46 დივიზიაში. დაჯილდოებულია დიდი ბრიტანეთის სამხედრო ჯვრით. 1938-1952 წლებში იყო ბირმინგემის უნივერსიტეტის რექტორი.

## სქოლიო
კატეგორია:პოლარეთის მკვლევრები
კატეგორია:ბრიტანელი გეოლოგები
ჯონ პოლიტო

**ჯონ პოლიტო** (; 29 დეკემბერი, 1950 ) — ამერიკელი მსახიობი და გამხმოვანებელი. მონაწილეობა აქვს მიღებული კინო და სატელევიზიო ფილმებში. ცნობილია ძმები კოენების ფილმებში მონაწილეობით.

## ფილმოგრაფია
## რესურსები ინტერნეტში
*
*

კატეგორია:ამერიკელი მსახიობები
კატეგორია:დაბადებული 1950
კატეგორია:იტალო-ამერიკელები
კატეგორია:მსახიობები ანბანის მიხედვით
მარშა გეი ჰარდენი

**მარშა გეი ჰარდენი** (; 14 აგვისტო, 1959 ) — ამერიკელი კინოსა და თეატრის მსახიობი. არის ოსკარი და ტონის ჯილდოების ლაურეატი.

## ფილმოგრაფია
## რესურსები ინტერნეტში
*
*Marcia Gay Harden  at Internet Off-Broadway Database

კატეგორია:ამერიკელი მსახიობები
კატეგორია:დაბადებული 1959
კატეგორია:ოსკარის მფლობელი კინომსახიობები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ვახტანგ ჭელიძე (ფეხბურთელი)

**ვახტანგ ჭელიძე** (დ. 1 იანვარი, 1945, თბილისი, საქართველოს სსრ — გ. 22 მარტი, 1995, თბილისი, საქართველო) — ქართველი და საბჭოთა ფეხბურთელი, მცველი. იცავდა თბილისის „დინამოსა“ და საბჭოთა კავშირის ოლიმპიური ნაკრების ღირსებას. საბჭოთა კავშირის ჩემპიონატის ხუთგზის ბრინჯაოს პრიზიორი (1967, 1971, 1972, 1976 გ., შ.), საბჭოთა კავშირის თასის მფლობელი (1976) და ფინალისტი (1970) თბილისის „დინამოს“ შემადგენლობაში. საბჭოთა კავშირის სპორტის ოსტატი (1964).

## კარიერა 
მთელი თავისი კარიერის განმავლობაში იცავდა თბილისის „დინამოს“ ღირსებას. საბჭოთა კავშირის ოლიმპიურ ნაკრებში ჩატარებული აქვს ერთი მატჩი.

1973 წელს თბილისის „დინამოს“ შემადგენლობაში საერთაშორისო ამხანაგური საფეხბურთო ტურნირის ე. წ. „კარაველას თასის“ — ტროფეო კოლომბინოს ()  გამარჯვებული ხდება, სადაც ტურნირის ფინალში თბილისის „დინამოელები“ ლისაბონის „ბენფიკას“ ანგარიშით 3–1 ამარცხებენ.

ვახტანგ ჭელიძემ თბილისის „დინამოს“ შემადგენლობაში უმაღლესი ლიგის საკავშირო ჩემპიონატების 257 მატჩი ჩაატარა და 7 გოლი გაიტანა, ხოლო ევროპული საერთაშორისო საფეხბურთო ტურნირების ფარგლებში „დინამოს“ ღირსება 8 შეხვედრაში დაიცვა და ერთი ბურთი გაიტანა, აქედან ერთი შეხვედრა — თასების მფლობელთა თასის, ხოლო 7 — უეფა-ს თასის გათამაშებაში. აღსანიშნავია, რომ მან ერთის გარდა, ყველა ეს შეხვედრა შეუცვლელად ითამაშა.

## მიღწევები 
;  დინამო თბილისი
; საბჭოთა კავშირის ჩემპიონატი 
* ბრინჯაოს პრიზიორი: 1967, 1971, 1972, 1976 (გ.), 1976 (შ.)
; საბჭოთა კავშირის თასი
* თასის მფლობელი: 1976
* ფინალისტი: 1970 
#### საერთაშორისო ტურნირები 
;  დინამო თბილისი
* კარაველას თასი: 1973

## ლიტერატურა 
* 
* 
* 
* 
* 
* 
* 
* 

## პერიოდიკა
* 

## რესურსები ინტერნეტში 
*  

* ციფრული ფოტომატიანე „ივერიელი“ · ქართული სპორტი
* Dinamo-Tbilisi.ru · FootballDatabase.eu · Footballfacts.ru
* КЛИСФ · Спортивный некрополь

## სქოლიო
კატეგორია:თბილისში დაბადებულები
კატეგორია:დაბადებული 1945
კატეგორია:დაბადებული 1 იანვარი
კატეგორია:გარდაცვლილი 1995
კატეგორია:გარდაცვლილი 22 მარტი
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:თბილისის დინამოს ფეხბურთელები
ექიმი ჟივაგო

**ექიმი ჟივაგო** — ბორის პასტერნაკის ყველაზე განთქმული რომანი. გამოიცა იტალიაში 1957 წელს. მის გამო პასტერნაკს მიენიჭა ნობელის პრემია ლიტერატურაში.

## დაწერის ისტორია
პასტერნაკმა 1945 წელს დაიწყო რომანის წერა და 1955 წელს დაასრულა. პასტერნაკი რომანის სათაურის სხვადასხვა ვერსიებს განიხილავდა, მათ შორის იყო „ახალი კეთილშობილების ნორმები“, „სიკვდილი არ იქნება“, „ბიჭები და გოგონები“, „რინვა“, „რუსი ფაუსტის გამოცდილება“, „მიწიერი ჰაერი“, „ცოცხლები, მკვდრები და მკვდრეთით აღმდგარნი“. საბოლოო ვარიანტი მან 1955 წლის შემოდგომაზე შეარჩია. საბჭოთა გამომცემლობა „ნოვი მირი“ აპირებდა მხოლოდ სამი ათასიანი ტირაჟით გამოეცა რომანი, რათა ის მასობრივად ხელმისაწვდომი არ ყოფილიყო და ამასთან, ვერავის ეთქვა, რომ პასტერნაკს ბლოკავენ. მაგრამ 1956 წლის სექტემბერში გამომცემლობამ საბოლოოდ თქვა უარი რომანის დაბეჭდვაზე.

პასტერნაკმა ხელნაწერი გადასცა 1956 წელს საბჭოთა კავშირში ვიზიტად მყოფ იტალიის კომპარტიის წევრ სერჯო დ'ანჯელოს. ამ უკანასკნელმა რომანი 1957 წელს იტალიაში, იტალიურ ენაზე გამოაქვეყნა. საბჭოთა პრესის მძაფრი კრიტიკა გამოიწვია მისმა გამოქვეყნებამ. პასტერნაკი აიძულეს1958 წელს რომანისათვის მინიჭებულ ნობელის პრემიაზე უარი ეთქვა. „ექიმი ჟივაგო“ საბჭოთა კავშირში მხოლოდ 1988 წელს გამოქვეყნდა. რუსულად რომანი გამოქვეყნდა 1958 წლის 24 აგვისტოს ნიდერლანდებში.

## სიუჟეტი
ნიჭიერი და პატიოსანი ინტელელექტუალის, ექიმი ჟივაგოს ცხოვრების ფონზე აღწერილია რუსეთში 1905 წლიდან 1920-იან წლებამდე მომხდარი კატაკლიზმები. რომანის პირველი წიგნი მოიცავს დროს 1903 წლიდან 1914 წლამდე. მეორე წიგნი კი სრულდება დიდი სამამულო ომით.

## ადაპტირებები
**ექიმი ჟივაგო* (ფილმი), 1965
**ექიმი ჟივაგო* (მინისერიალი), 2002
**ექიმი ჟივაგო* (მიუზიკლი), 2006
**ექიმი ჟივაგო* (2006 წლის მინისერიალი)

## ლიტერატურა
**ბორის პასტერნაკი*, ექიმი ჟივაგო— თბილისი, „ინტელექტი“, 2007, ISBN 978-99940-932-4-3

## სქოლიო
კატეგორია:1957 წლის რომანები
კატეგორია:რუსული რომანები
კატეგორია:ფილმებად ადაპტირებული რომანები
კატეგორია:დიალექტური მატერიალიზმი
კატეგორია:ცენზურის მიერ აკრძალული წიგნები
როსის შელფური მყინვარი

thumb|left|225px|ანტარქტიდის უდიდესი შელფური მყინვარები.

**როსის შელფური მყინვარი** () — უდიდესი შელფური მყინვარი ანტარქტიდაში, მდებარეობს როსის ტერიტორიაზე, ეშვება როსის ზღვაში დასავლეთიდან მერი ბერდის მიწასა (ედუარდ VII-ის ნახევარკუნძული) და აღმოსავლეთიდან ვიქტორიას მიწას (როსის კუნძული) შორის. მყინვარის ფართობია 487 000 კმ² (საფრანგეთის ფართობზე ოდნავ ნაკლები). სამხრეთიდან ჩრდილოეთით გადაჭიმულია დაახლოებით 850 კმ-ზე, აღმოსავლეთიდან დასავლეთით — დაახლოებით 800 კმ-ზე.

მყინვარი აღმოაჩინა ჯეიმზ კლარკ როსის ექსპედიციამ 1841 წლის იანვარში. იქიდან გამომდინარე, რომ იგი არ აძლევდა ხომალდებს სამხრეთით გაცურვის საშუალებას, მას უწოდეს *ვიქტორიას ყინულოვანი ბარიერი* (ინგლისის დედოფლის პატივსაცემად), მაგრამ საბოლოოდ მისი სახელწოდება შეიცვალა *როსის ყინულოვან ბარიერზე*, მისი აღმომჩენის პატივსაცემად.

## რესურსები ინტერნეტში 
* British Antarctic Survey
* როსის შელფური მყინვარის ფოტოსურათები 

კატეგორია:ანტარქტიდის შელფური მყინვარები
კევინ კლაინი

**კევინ კლაინი** ( დ. 24 ოქტომბერი, 1947) — ამერიკელი კინოსა და თეატრის მსახიობი. არის ოსკარისა და ტონის ჯილდოების ლაურეატი.

## ფილმოგრაფია
## რესურსები ინტერნეტში 
* 
* St. Louis Walk of Fame 
* The Kevin Kline Awards 
*
* 2011 Indiana University Magazine profile "The American Olivier"

კატეგორია:ამერიკელი მსახიობები
კატეგორია:დაბადებული 1947
კატეგორია:ოსკარის მფლობელი კინომსახიობები
კატეგორია:დაბადებული 24 ოქტომბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
თენგიზ სიგუა

**თენგიზ სიგუა** (დ. 9 ნოემბერი 1934 — გ. 21 იანვარი, 2020) — ქართველი ინჟინერი, მეცნიერი, თანამდებობის პირი და პოლიტიკოსი, საქართველოს რესპუბლიკის მინისტრთა საბჭოს თავმჯდომარე (1990–91), საქართველოს პრემიერ-მინისტრი (1992–93). ტექნიკურ მეცნიერებათა დოქტორი, პროფესორი, გიორგი ნიკოლაძის სახელობის პრემიის ლაურეატი, რესპუბლიკის დამსახურებული ინჟინერი.

## ბიოგრაფია 
თენგიზ სიგუა დაიბადა 1934 წლის 9 ნოემბერს ლენტეხში, დასავლეთ საქართველოში. 1957 წელს დაამთავრა საქართველოს ტექნიკური უნივერსიტეტი ინჟინერ-მეტალურგის სპეციალობით. ამავე წლის აგვისტოში თენგიზი გახდა რუსთავის მეტალურგიული კომბინატის ინჟინერი. 1962 წლიდან მუშაობდა უფროს მეცნიერ თანამშრომლად, ლაბორატორიის გამგედ და ინსტიტუტის დირექტორის მოადგილედ საქართველოს სსრ-ის მეცნიერებათა აკადემიის მეტალურგიის ინსტიტუტში, ხოლო 1989 წელს დაინიშნა ამავე ინსტიტუტის დირექტორად. ასევე საბჭოთა კავშირის კომუნისტური პარტიის წევრი.

## პოლიტიკური კარიერა 
ზვიად გამსახურდიას პრეზიდენტობის პერიოდში 1990 წლის 15 ნოემბერიდან – 1991 წლის 18 აგვისტომდე სიგუა იყო მინისტრთა საბჭოს თავმჯდომარე, გამსახურდიას მთავრობის დამხობის შემდეგ სიგუა დაინიშნა პრემიერ-მინისტრის მოვალეობების დროებით შემსრულებლად. იყო საქართველოში ედუარდ შევარდნაძის დაბრუნების წინააღმდეგი.1992 წლიდან  იყო საქართველოს მე-3 მოწვევის პარლამენტის წევრი (მარნეულის მაჟორიტარი). 1992 წლის 8 ნოემბერს სიგუა დაინიშნა საქართველოს პრემიერ-მინისტრად, თანამდებობიდან კი 1993 წლის 5 აგვისტოს გადადგა, მას შემდეგ რაც პარლამენტმა მთავრობის მიერ წარმოდგენილი ბიუჯეტი უარყო.

2011 წელს „რია ნოვოსტისთვის“ მიცემულ ინტერვიუში თენგიზ სიგუამ განაცხადა რომ 2008 წლის რუსეთ-საქართველოს ომი საქართველოს დაწყებული იყო: „ჩვენ დავიწყეთ ომი 2008 წელს. ჩვენ დავიწყეთ ცხინვალის დაბომბვა, რამაც ჩარევის უფლება მისცა რუს სამშვიდობოებსა და რუსეთის არმიას“.

## ლიტერატურა
* 

## რესურსები ინტერნეტში 
*
*თენგიზ სიგუა  — საქართველოს პარლამენტის ოფიციალური საიტი
* თენგიზ სიგუა: „ზვიად გამსახურდიას მსოფლიო ,,კავკასიელ სადამ ჰუსეინს“ უწოდებდა“ 
* ყოფილი პრემიერი თენგიზ სიგუა სააკაშვილის განცხადებას ტყუილს უწოდებს
* თენგიზ სიგუა: "თბილისის ომის" გამოძიებას მხოლოდ მივესალმები

## სქოლიო 
კატეგორია:დაბადებული 1934
კატეგორია:დაბადებული 9 ნოემბერი
კატეგორია:გარდაცვლილი 2020
კატეგორია:გარდაცვლილი 21 იანვარი
კატეგორია:ლენტეხში დაბადებულები
კატეგორია:თბილისში გარდაცვლილები
კატეგორია:ქართველი ინჟინრები
კატეგორია:საქართველოს პოლიტექნიკური ინსტიტუტის კურსდამთავრებულები (1957)
კატეგორია:ტექნიკურ მეცნირებათა დოქტორები
კატეგორია:საქართველოს სსრ-ის დამსახურებული ინჟინრები
კატეგორია:საქართველოს III მოწვევის პარლამენტის წევრები
კატეგორია:საბჭოთა კავშირის კომუნისტური პარტიის წევრები
კატეგორია:საქართველოს პრემიერ-მინისტრები
კატეგორია:ლიდერები რომლებმაც ძალაუფლება ხელში აიღეს პუტჩით
ბარკი

მინი|300px|ბარკი „გორხ-ფოკი“ (1948-2003 „ამხანაგი“), აგებულია 1933 წელს
**ბარკი** () — დიდი საზღვაო აფრიანი ხომალდი, რომელსაც კიჩოს გარდა ყოველ ანძაზე აქვს პირდაპირი აფრები. სხვა სიტყვებით, ბარკის ყოველ ანძას, უკანასკნელის გამოკლებით, გადამკვეთი რანგოუტიდან აქვს მხოლოდ რეი, როდესაც უკანასკნელ ანძას რეი არ აქვს. ბარკის ანძების რაოდენობა — სამი ან მეტი (ამგვარი აგებულების ორანძიან აფროსნებს უწოდებენ ბრიგანტინებს).

## სახელწოდების ისტორია 
XVIII საუკუნის შუა წლებიდან XIX საუკუნის დასაწყისამდე ბარკს უწოდებდნენ პატარა აფრიან ხომალდს, რომლის კორპუსიც იყო ბრტყელძირიანი. ძირითადად გამოიყენებოდა ტვირთის ტრანსპორტირებისთვის.

## რესურსები ინტერნეტში
## სქოლიო
*
OneDrive

**OneDrive** (*ოფიციალურად* Microsoft OneDrive, ადრე ერქვა Skydrive, Windows Live SkyDrive და Windows Live Folders) — Microsoft-ის ფაილ-ჰოსტინგ სერვისი (File hosting service), რომელიც საშუალებას აძლევს მის მომხმარებლებს ატვირთონ, შეინახონ, ჩამოტვირთონ და სინქრონიზება გაუკეთონ ფაილებს ღრუბლოვან მეხსიერებაში (Cloud storage) და ჰქონდეთ წვდომა ამ ფაილებთან ვებ ბრაუზერიდან ან მობილური მოწყობილობიდან. ის არის Windows Live-ის სერვისების კრებულის ნაწილი და მომხმარებლებს საშუალებას აძლევს შეინახონ ფაილები დაცულად, გაუზიარონ ისინი კონტაქტებს, ან გახადონ თავიანთი ფაილები საჯაროდ ხელმისაწვდომი. საჯარო ფაილების ნახვისთვის და გადმოწერისთვის არ არის აუცილებელი Micosoft-ის ანგარიშზე შესვლა.

სერვისის სახელწოდებასთან დაკავშირებით, Microsoft-სა და BSkyB-ს (სატელიტური მაუწყებლობის, ინტერნეტისა და სატელეფონო სერვისების კომპანია, რომლის სათავო ოფისი მდებარეობს ლონდონში) შორის მიმდინარეობდა სასამართლო პროცესი. BSkyB-ს თქმით, SkyDrive-ი არღვევს მისი სავაჭრო ნიშნის უფლებებს, რადგან სიტყვა "SkyDrive"-ში შედის სიტყვა "Sky", რაც ხშირად გამოიყენება როგორც BSkyB-ის შემოკლებული სახელი. 2013 წლის 31 ივლისს გამოცხადდა, რომ სასამართლო დასრულდა და შეთანხმება მიღწეულია, რის თანახმადაც, სერვისის სახელი "SkyDrive"-ი უნდა შეცვლილიყო. 2014 წლის 27 იანვარს, Microsoft-მა განაცხადა, რომ სახელი მალე შეიცვლებოდა და გახდებოდა "OneDrive"-ი. 2014 წლის 19 თებერვლიდან კი სერვისი საბოლოოდ გაეშვა OneDrive-ის სახელწოდებით.

## მეხსიერება
სერვისი მომხმარებლებს სთავაზობს 15 GB მეხსიერებას უფასოდ, ხოლო სტუდენტებს, ერთი წლით, დამატებით 3 GB-ს, ანუ უფასო 18 GB მეხსიერებას. უფრო მეტი მეხსიერებისთვის წარმოდგენილია ფასიანი პაკეტები. 2012 წლის 22 აპრილამდე რეგისტრირებულ მომხმარებლებს, გარკვეული პერიოდის განმავლობაში, შეეძლოთ უფასოდ აეღოთ 25 GB მეხსიერება. სერვისი შექმილია HTML5-ის ტექნოლოგიით. ბრაუზერიდან ატვირთვისას, თითოეული ატვირთული/ასატვირთი ფაილის მაქსიმალური ზომა შეადგენს 300 MB-ს. ფაილების ატვირთვა შესაძლებელია როგორც ამორჩევის ფუნქციით, ასევე ფაილების გადმოგდებით (Drag and drop) ბრაუზერში, Skydrive-ის ჩანართში. ასევე შესაძლებელია 2 GB-მდე მეხსიერების (თითოეული ფაილის ზომა არ უნდა აღემატებოდეს 2 GB-ს) ფაილების ატვირთვა, ოღონდ ეს მხოლოდ OneDrive-ის დესკტოპ აპლიკაციის (პროგრამა) საშუალებით ხდება. ეს აპლიკაცია ხელმისაწვდომია როგორც Windows-ისთვის, ასევე OS X-ისთვის.

## რესურსები ინტერნეტში
* ოფიციალური საიტი 
* პროდუქტის საინფორმაციო გვერდი
* office.com

## სქოლიო
კატეგორია:Microsoft
ღამის შოუ დავით გოგიჩაიშვილთან ერთად

**ღამის შოუ დავით გოგიჩაიშვილთან ერთად** — რუსთავი 2-ის პოპულარული ქართული გასართობი შოუ, რომელიც დავით გოგიჩაიშვილს მიჰყავდა. პირველი გადაცემა 2003 წლის 12 სექტემბერს, ხოლო ბოლო გადაცემა 2006 წლის 12 ივლისს გავიდა ეთერში. ამ დროის განმავლობაში გაკეთდა 212 გადაცემა, რომელშიც სტუმრად იყო 528 კაცი, ღამის შოუსთვის გაკეთდა 1001 „ვიდეობითი“, რომლიდანაც ეთერში გავიდა 754, წამყვანმა მაყურებლებს გააცნო 1437 „ჰედლაინი“, შოუს ჩაწერას სტუდიაში 19080 კაცი დესწრო.

## ფორმატი და ქართული ვერსია
ამ ფორმატის შოუები ამერიკის შეერთებულ შტატებში მე-20 საუკუნის 50-იანი წლებიდან არსებობს. ფორმატს ეწოდება გვიანი საღამოს სატელევიზიო გადაცემის ფორმატი. ფორმატის ორიგინატორად NBC ითვლება.

შოუს ქართული ვერსიის შექმნაზე დათო გოგიჩაიშვილმა მუშაობა დაიწყო ოჰაიოს უნივერსიტეტის მედია მენეჯმენტის დეპარტამენტში, გააგრძელა ამერიკის მაუწყებელთა ნაციონალურ ასოციაციაში NAB და დაასრულა NBC- ს სათავო ოფისში. შემდეგ ეს პროექტი საქართველოში, სამაუწყებლო კომპანია „რუსთავი 2“-ზე განხორციელდა. დებიუტის დღე იყო 2003 წლის 12 სექტემბერი.

შემდგომში გადაცემას ჩაენაცვლა „ღამის შოუ ვანო ჯავახიშვილთან ერთად“, მოგვიანებით ცნობილი, როგორც „The ვანო`ს Show“

## „ღამის შოუს“ შემოქმედებითი ჯგუფი:
### სცენარისტთა ჯგუფი
*გოჩა კორხელაური
*გიორგი ჯანელიძე
*გოჩა თანდარაშვილი
*ოთო ლომთაძე
*ირაკლი ვახტანგიშვილი
*ვასო ფხაკაძე
*ვანო ჯავახიშვილი
*მიშა ანდღულაძე
*ავთო მარგველაშვილი
*კობა ბარათელი

გადაცემის პროდიუსერი იყო ირაკლი კაკაბაძე. „ღამის შოუს“ აფორმებდა მუსიკალური ბენდი დათო ილურიძის ხელმძღვანელობით:
*დათო ილურიძე
*სანდრო დოლიძე
*კახა ხოშტარია
*გია თავბერიძე
*კახა ჯაგაშვილი

პროექტის დირექტორი ვანო ჭელიძე იყო.

## რესურსები ინტერნეტში
* The Night Show's web-site
* დავით გოგიჩაიშვილი და ახალი ტელევიზია

კატეგორია:საქართველოს ტელეგადაცემები
ჰადსაკერის შემცვლელი

**ჰადსაკერის შემცვლელი** () — ძმები კოენების 1994 წლის კომედიური ფილმი.

## სიუჟეტი 
ახალგაზრდა ნორვილ ბარნსი ეძებს სამსახურს. ის მუშაობას იწყებს ჰადსაკერის მსხვილ კორპორაციაში სწორედ მაშინ, როცა კომპანიის პრეზიდენტი ჰადსაკერი თავს იკლავს. დირექტორთა საბჭოს ახალ პრეზიდენტად სულელის არჩევა სურს, რათა კომპანიის აქციები გაუფასურდეს და მათ თავად შეძლონ აქციების ყიდვა, ამიტომ პრეზიდენტად სწორედ ბარნსს აირჩევენ. დირექტორთა საბჭოს წევრ სიდნი მასბურგერს იმედი აქვს, რომ ადვილად მოახერხებს ბარნსის მართვას, მაგრამ ბარნსს საკუთარი იდეები აღმოაჩნდება.

## როლებში 
* ტიმ რობინსი — ნორვილ ბარნსი 
* ჯენიფერ ჯეისონ ლი — ემი არჩერი 
* პოლ ნიუმენი — სიდნი მასბურგერი 
* ჩარლზ დერნინგი — უორინგ ჰადსაკერი 
* ჯიმ ტრუ-ფროსტი — ლიფტიორი ბაზი
* ბილ კობსი — მესაათე მოსე
* ჯონ მაჰონი — არგუსის რედაქტორი
* ბრიუს კემპბელი — არგუსის რეპორტიორი სმითი 
* ჰარი ბუგინი — ალოიზი
* ანა ნიკოლ სმითი — ზა ზა 
* ჯონ გუდმენი — როკველის საინფორმაციოს წამყვანი
* ჯონ პოლიტო — მისტერ ბარნსტიდი
* სტივ ბუშემი — ბარმენი

## რესურსები ინტერნეტში 
* 
* 
* 

## სქოლიო
კატეგორია:1994 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ძმები კოენების ფილმები
ბად-გაშტაინი

**ბად-გაშტაინი** () — კომუნა ავსტრიაში, ზალცბურგის ფედერალური მიწის შემადგენლობაში. მდებარეობს ზღვის დონიდან დაახლოებით 1000 მ სიმაღლეზე. განთქმულია რადონით მდიდარი თერმული წყაროებით. XIX საუკუნეში თერმული წყაროების წყალობით ბად-გაშტაინი გადაიქცა ცნობილ კურორტად. სხვადასხვა დროს სტუმრობდნენ მონარქები, ცნობილი ადამიანები. რკინიგზის აშენების შემდეგ ტურიზმი გაძლიერდა.

## რესურსები ინტერნეტში 
* ოფიციალური საიტი 

კატეგორია:ავსტრიის კომუნები
გაშტაინის ჩანჩქერი

**გაშტაინის ჩანჩქერი** () — ჩანჩქერი ავსტრიაში. ბად-გაშტაინის ღირსშესანიშნაობა. ავსტრიის ერთ-ერთი ყველაზე მაღალი და სახელგანთქმული წყალვარდნილი. 3-საფეხურებიანი ჩანჩქერია, რომლის საერთო სიმაღლეა 128 მ. ყველაზე მაღალი საფეხურის სიმაღლეა 56 მ.

## რესურსები ინტერნეტში 
კატეგორია:ავსტრიის ჩანჩქერები
ობერალპზეე

**ობერალპზეე** () — პატარა ტბა შვეიცარიაში, ურის კანტონში. მდებარეობს ობერალპის უღელტეხილის სიახლოვეს, ზღვის დონიდან 2026 მ სიმაღლეზე. ფართობი 0.18 კმ².

## რესურსები ინტერნეტში 
კატეგორია:შვეიცარიის ტბები
მელანჟი

მინი|მელანჟი 
**მელანჟი** ( — ნარევი) — განსაკუთრებული გეოლოგიური ფორმაცია — სხვადასხვა შედგენილობის ქანების კომპლექსი; თავისებური ჭრელი ბრექჩიების ხანგრძლივი განვითარების რთული ზონები. მელანჟის ზონის ჩამოქცეული და ჩამოქცეულ-მეწყრული ლოდა ბრექჩიები თავდაპირველად ილექებოდა ზღვიურ პირობებში, შედარებით ღრმაწყლიან ჩანაზნექებში, შემოსაზღვრული რღვევებით. მელანჟის შემადგენლობაში შედის ტუფები და დიაბაზური შედგენილობის ვულკანიტები, ჰიპერბაზიტები (და სერპენტინიტი), წითელი იასპები — რადიოლარიტები, კირქვის ლოდები და ლინზები და სხვა. ქანების ნატეხებისა და ლოდების განლაგება მელანჟის შემადგენლობაში ჩვეულებრივ ქაოსურია. 

წარმოიქმნება შარიაჟების ფორმირებისას. მელანჟის ზონები შეზღუდულია ნაოჭა სარტყლების განაპირა მსხვილ და ღრმა რღვევებთან.

## რესურსები ინტერნეტში 
* ყველაფერი გეოლოგიის შესახებ 

კატეგორია:სტრუქტურული გეოლოგია 
კატეგორია:პეტროლოგია
მელანჟი (მრავალმნიშვნელოვანი)

**მელანჟი** შეიძლება აღნიშნავდეს: 

* მელანჟი — გეოლოგიური ფორმაცია 
* მელანჟი — კვერცხის ცილისა და გულის ნარევი
იასპი

**იასპი** (ცნობილია აგრეთვე ეშმის, ეშმის ქვის სახელწოდებით) — მასიური წვრილმარცვლოვანი ქანი, რომელიც ძირითადად ნაგებია კვარცით, ქალცედონითა და სხვადასხვა მინერალებით. ერთ-ერთი ყველაზე გავრცელებული და ლამაზი სანეხელავო ქვაა. სიმაგრე მინერალოგიური სკალით 5,5-7. გამოირჩევა სიმაგრითა და სიმტკიცით, მრავალფეროვანი შეფერილობით; კარგად კრიალდება. იასპი გაუმჭვირვალეა, აქვს კიბოსებრი ტეხილი. პოლიგენური წარმონაქმნია. საკუთრივ იასპი — მეტწილად მეტამორფიზებული კაჟბადიანი რადიოლარიული ან თიხოვან-კაჟბადიანი ნალექია, რომელიც გენეტიკურად დაკავშირებულია ეფუზივებთან და ტუფებთან. იასპის საბადოები ცნობილია რუსეთში, საფრანგეთში, გერმანიაში, ინდოეთში, ვენესუელაში, აშშ-ში. 

## რესურსები ინტერნეტში 
კატეგორია:მეტამორფიზმი
კატეგორია:ძვირფასი თვლები
ობერალპის უღელტეხილი

**ობერალპის უღელტეხილი** () — უღელტეხილი შვეიცარიის ალპებში. სიმაღლე 2044 მ. გრაუბიუნდენის კანტონს (დისენტისი) აკავშირებს ურის კანტონთან (ანდერმატი). უღელტეხილის სიახლოვეს სათავეს იღებს მდინარე რაინი.

## რესურსები ინტერნეტში 
* ობერალპის უღელტეხილი  

კატეგორია:შვეიცარიის უღელტეხილები
ჯონ მაჰონი

**ჯონ მაჰონი** () — ინგლისელი მსახიობი. თეატრალური კარიერა დაიწყო 1977 წელს. 1980წლიდან გადავიდა კინოში. აქვს მირებული 200-ზე მეტ ფილმში, სატელევიზიო შოუსა და სპექტაკლში.

## ფილმოგრაფია
## რესურსები ინტერნეტში
*
*NBC biography: John Mahoney 
*Centerstage.net: John Mahoney 
*Q&A: John Mahoney at Broadway.com

კატეგორია:ინგლისელი მსახიობები
კატეგორია:დაბადებული 1940
კატეგორია:მსახიობები ანბანის მიხედვით
შეუწყნარებელი სისასტიკე

**შეუწყნარებელი სისასტიკე** () — ძმები კოენების 2003 წლის რომანტიკული კომედია.

## სიუჟეტი
ცნობილი ადვოკატი მაილზ მეისი საოჯახო საქმეების ოსტატია. ის განქორწინების ყველა საქმეს იგებს. ერთ-ერთ საქმეზე ის გაიცნობსმერილინ ჰემილტონს, ქალს, რომელსაც გადაწყვეტილი აქვს გამდიდრდეს სარფიანი გათხოვებისა და განქორწინების შედეგად. მაილზი კი სწორედ მერილინის ქმრის ადვოკატია სასამართლო პროცესზე. პროცესს მაილზი მოიგებს. ამიტომ ის მერილინის შემდგომ სამიზნედ იქცევა.

## როლებში
*ჯორჯ კლუნი - მაილზ მეისი
*კათრინ ზიტა-ჯონზი - მერილინ ჰემილტონი
*ედვარდ ჰერმანი - რექს რექსროთი
*რიჩარდ ჯენკინსი - ფრედი ბენდერი
*ჯეფრი რაში - დონოვან დონელი
*ბილი ბობ თორნტონი - ჰოვარდ დოილი
*პოლ ადელშტაინი - რიგლი

## რესურსები ინტერნეტში
* 
* 
* 
* 
* 
* 

კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:2003 წლის ფილმები
კატეგორია:რომანტიკული კომედიები
კატეგორია:ძმები კოენების ფილმები
ბილი ბობ თორნტონი

**ბილი ბობ თორნტონი** ( დ. 4 აგვისტო 1955, ჰოტ-სპრინგსი, აშშ) — ამერიკელი მსახიობი, სცენარისტი, რეჟისორი. მიღებული აქვს მონაწილეობა რამდენიმე წარმატებულ ფილმში. 1990-იანი წლებიდან დაიწყო დამოუკიდებელი მუსიკოსის კარიერა.

## ფილმოგრაფია
## რესურსები ინტერნეტში
* 
* Official site of Billy Bob Thornton

კატეგორია:ამერიკელი მსახიობები
კატეგორია:დაბადებული 1955
კატეგორია:დაბადებული 4 აგვისტო
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
კატეგორია:ცოცხალი ადამიანები
ახრიკ ცვეიბა

**ახრიკ ცვეიბა** (დ. 10 სექტემბერი, 1966, გუდაუთა) — საბჭოთა, რუსი და უკრაინელი ფეხბურთელი, პოზიციით მცველი. საბჭოთა კავშირის სპორტის ოსტატი (1989).

## ტიტულები
* საბჭოთა კავშირის ჩემპიონი: 1990.
* საბჭოთა კავშირის თასის მფლობელი: 1989/90.

## საკლუბო კარიერის სტატისტიკა
## სანაკრებო კარიერის სტატისტიკა
## რესურსები ინტერნეტში
* 
* 

კატეგორია:დაბადებული 1966
კატეგორია:დაბადებული 10 სექტემბერი
კატეგორია:სოხუმის დინამოს ფეხბურთელები
კატეგორია:თბილისის დინამოს ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:საბჭოთა კავშირის ნაკრების ფეხბურთელები
კატეგორია:უკრაინელი ფეხბურთელები
კატეგორია:კიევის დინამოს ფეხბურთელები
კატეგორია:ელისტას ურალანის ფეხბურთელები
კატეგორია:მოსკოვის დინამოს ფეხბურთელები
კატეგორია:გუდაუთის მუნიციპალიტეტში დაბადებულები
კატეგორია:1992 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
მცირე კარპატები

**მცირე კარპატები** (, ) — ქედი დასავლეთ სლოვაკეთში. დასავლეთი კარპატების ნაწილი. მაქსიმალური სიმაღლე 768 მ (მთა ზარუბი). დაბალმთიანი ქედია, სიგრძე დაახლოებით 100 კმ. არის მღვიმეები. შემოსილია შერეული ტყით, სადაც ჭარბობს მუხა, იფანი, ნეკერჩხალი და ცაცხვი. 1976 წელს მცირე კარპატების ტერიტორიის უდიდესი ნაწილი გამოცხადდა დაცულ ტერიტორიად. 

## რესურსები ინტერნეტში 
* მცირე კარპატები 

კატეგორია:სლოვაკეთის ქედები
დავით სანიკიანი

**დავით სანიკიანი** (დ. 23 დეკემბერი, 1994, ქუთაისი) — ქართველი სპორტსმენი, ბერძნულ-რომაული სტილით მოჭიდავე, საქართველოს ახალგაზრდული ნაკრების წევრი, საქართველოს ახალგაზრდული ჩემპიონატის გამარჯვებული 2012 წელს. 2013 წელს მან ვერცხლის მედალი მოიპოვა.

კატეგორია:ქართველი მოჭიდავეები ბერძნულ-რომაულ სახეობაში
კატეგორია:დაბადებული 1994
კატეგორია:დაბადებული 23 დეკემბერი
არჩილ კბილაშვილი

**არჩილ კბილაშვილი** (დ. 2 დეკემბერი, 1971, სოფ. დიმი; ბაღდათის რაიონი) — ქართველი იურისტი და საქართველოს მთავარი პროკურორი 2012 წლის ოქტომბრიდან — 2013 წლის 7 ნოემბრამდე. 

## ბიოგრაფია 
არჩილ კბილაშვილი დაიბადა 1971 წლის 2 დეკემბერს სოფ. დიმში, ბაღდათში, იმერეთის რეგიონში, საქართველოს სსრ-ში. მისი მშობლები სკოლაში მასწავლებლებად მუშაობდნენ, არჩილის მამა ფიზიკის, ხოლო დედა რუსული ენის მასწავლებელი იყო.  1993 წელს არჩილმა დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი, ხოლო 1995 წელს იმავე უნივერსიტეტში მიიღო სახელმწიფო სამართლის მაგისტრის ხარისხი. ქართულ ენასთან ერთად ფლობს ასევე ინგლისურს, გერმაულს და რუსულს. 1993 წლიდან  2012 წლამდე არჩილ კბილაშვილი მოღვაწეობდა წამყვან ქართულ იურიდიულ ფირმაში „მგალობლიშვილი, ყიფიანი, ძიძიგური“. 2009 წელს იგი აირჩიეს საქართველოს ადვოკატთა ასოციაციის ეთიკის კომისიის წევრად, ხოლო 2007 წელს იგი არჩეულ იქნა საქართველოში საფრანგეთის საელჩოს პირად ადვოკატ-კონსულად. არჩილ კბილაშვილი ასევე იცავდა ბიზნესმენ ბიძინა ივანიშვილისა და მისი მეუღლის ინტერესებს სასამართლოში საქართველოს მოქალაქეობის აღდგენის საკითხის განხივისას. 2006 წელს არჩილ კბილაშვილი საქართველოს ადვოკატთა ასოციაციის წევრი გახდა. 2012 წლის 15 თებერვალიდან არჩილ კბილაშვილი არის ქართული ოცნება — დემოკრატიული საქართველოს საინიციატივო ჯგუფის წევრი.  	 2012 წლის 21 ოქტომბრიდან 7 ნოემბრამდე   იყო  საქართველოს მე-8 მოწვევის პარლამენტის წევრი (ბაღდათის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“.

არჩილს ჰყავს  მეუღლე   და სამი შვილი.
## სამუშაო გამოცდილება 
* 2006 — საქართველოს ადვოკატთა ასოციაციის წევრი
* 2012 — საქართველოში ისრაელის საელჩოს ადვოკატი
* 1999-2012 — იურიდიული ფირმა შპს „მგალობლიშვილი, ყიფიანი, ძიძიგური“ ადვოკატი და პარტნიორი
* 2007-2012 — საქართველოში საფრანგეთის საელჩოს პირადი ადვოკატ-კონსული
* 2010-2012 — საქართველოს ადვოკატთა ასოციაციის ეთიკის კომისიის წევრი 
* 2012-2013 — საქართველოს მთავარი პროკურორი

## რესურსები ინტერნეტში 
* მინისტრობის კანდიდატები და ბიოგრაფიები
* რა ქონებას ფლობს საქართველოს მთავარი პროკურორი

კატეგორია:ქართველი ადვოკატები
კატეგორია:ქართველი იურისტები
კატეგორია:ქართველი პროკურორები‎
კატეგორია:დაბადებული 2 დეკემბერი
კატეგორია:დაბადებული 1971
კატეგორია:ბაღდათის მუნიციპალიტეტში დაბადებულები
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
არჩილ
კატეგორია:„ქართული ოცნების“ წევრები
Red Light Special

**Red Light Special** — ამერიკული ჯგუფ TLC-ს სინგლი ალბომიდან *CrazySexyCool*. 1995 წელს აიღო გრემის ორი ჯილდო ნომინაციებში: წლის ჩანაწერი და საუკეთესო შესრულება. სინგლი გახდა ჯგუფის ყველაზე გაყიდვადი და კომერციულად წარმატებული. იგი Billboard Hot 100-ში მეორე ადგილზე ავიდა და შვიდი კვირის განმავლობაში ინარჩუნებდა პოზიციას. წლის ბოლოს მეორე ადგილზე გადაინაცვლა. სინგლმა დადებითი შეფასებები მიიღო როგორც კრიტიკოსებისგან, ასევე გულშემატკივრებისგან.

## რესურსები ინტერნეტში
* 

კატეგორია:1995 წლის სინგლები
კატეგორია:1995 წლის სიმღერები
კატეგორია:TLC-ს სიმღერები
გიორგი ნემსაძე

**გიორგი ნემსაძე** (დ. 10 მაისი, 1972, თბილისი) — ქართველი ფეხბურთელი, საქართველოს ეროვნული საფეხბურთო ნაკრების ყოფილი ნახევარმცველი. 

## საფეხბურთო კარიერა
დაამთავრა თბილისის სახელმწიფო უნივერსიტეტის კომერციის ფაკულტეტი 1995 წელს. 1988-1991 წლებში და 1993-1995 წლებში თამაშობდა თბილისის „დინამოში“; 1991-1992 წლებში ლანჩხუთის „გურიაში“; 1992-1993 წლებში თბილისის „შევარდენში“; 1995-1996 წლებში გერმანიის „ჰამბურგში“; 1996-1997 წლებში თურქეთის „ტრაბზონსპორში“; 1997-1998 წლებში შვეიცარიის „გრასჰოპერში“. საქართველოს ეროვნულ ნაკრებში 1992-2004 წლებში ჩატარებული აქვს 69 მატჩი. 2011 წლის მარტში თბილისის „დინამოს“ სპორტულ დირექტორად დაინიშნა, მაგრამ წელიწადნახევარში კლუბი დატოვა და სამწვრთნელო საქმიანობას შეუდგა. ქართველი ფეხბურთელი, საქართველოს ეროვნული საფეხბურთო ნაკრების ყოფილი ნახევარმცველი. თურქეთის ბრინჯაოს მედლის მფლობელი; ბრინჯაოს და ვერცხლის მედლის მფლობელი; საქართველოს ოთხგზის ჩემპიონი.

საქართველოს ეროვნულ ნაკრებში 1992-2004 წლებში ჩატარებული აქვს 69 მატჩი.

## პოლიტიკა
2006-2010 წლებში იყო თბილისის საკრებულოს დეპუტატი ერთიანი ნაციონალური მოძრაობიდან. 2021-2022 წლებში იყო ცაგერის მუნიციპალიტეტის მერი ქართული ოცნების ნომინირებით.

## მიღწევები
*საქართველოს ეროვნული ნაკრების კაპიტანი 42 შეხვედრაში
*2007 წლის 13 მაისს გაიმარჯვა საქართველოს ფეხბურთის ფედერაციის საპრეზიდენტო არჩევნებში, თუმცა რამდენიმე საათში თანამდებობა დატოვა
*2017 წლიდან საქართველოს 17-წლამდელთა ნაკრების მთავარი მწვრთნელია

## ლიტერატურა
* ვინ ვინაა საქართველოში: ქართული ბიოგრაფიული ცნობარი. – თბ., 1998-1999. - გვ. 254. 

## რესურსები ინტერნეტში 
*ქართული სპორტის სტატისტიკა
*პროფილი Transfermarkt-ზე 
*პროფილი eu-football.info-ზე  
*პროფილი Soccerway-ზე 
*პროფილი national-football-teams.com-ზე 
*ნაკრებში ჩატარებული მატჩები 

## სქოლიო
კატეგორია:დაბადებული 1972
კატეგორია:ქართველი ფეხბურთელები
კატეგორია:თბილისის დინამოს ფეხბურთელები
კატეგორია:ჰომბურგის ფეხბურთელები
კატეგორია:ტრაბზონსფორის ფეხბურთელები
კატეგორია:ციურიხის გრასჰოფერის ფეხბურთელები
კატეგორია:ლანჩხუთის გურიას ფეხბურთელები
კატეგორია:თბილისის შევარდენის ფეხბურთელები
კატეგორია:თბილისის ლოკომოტივის ფეხბურთელები
კატეგორია:დანდის ფეხბურთელები
კატეგორია:რეჯიანას ფეხბურთელები
კატეგორია:დაბადებული 10 მაისი
კატეგორია:„ქართული ოცნების“ წევრები
კატეგორია:ცოცხალი ადამიანები
დიდი ლებოვსკი

**დიდი ლებოვსკი** () — ჯოელ და ითამ კოენების კრიმინალური კომედიის ჟანრის ფილმი. მასში მთავარ, ჯეფრი ლებოვსკის როლს ასრულებს მსახიობი ჯეფ ბრიჯესი.

ფილმს თავდაპირველად კომერციული წარმატება არ ჰქონია, თუმცა დროთა განმავლობაში საკულტო სტატუსი შეიძინა. 2014 წელს მან კონგრესის ბიბლიოთეკაში ადგილი დაიკავა, როგორც „კულტურულად, ისტორიულად ან ესთეტიკურად აღსანიშნავმა“ კინოფილმმა.  ჯონ ტურტუროს მიერ განსახიერებული პერსონაჟის შესახებ მზადდება ცალკე ფილმი.

## სიუჟეტი 
მოქმედება ვითარდება ლოს-ანჯელესში 1991 წელს. ჯეფ ლებოვსკი საკუთარ თავს ბედნიერ ადამიანად მიიჩნევს. მისი ცხოვრება შემოიფარგლება სასმელითა და ბოულინგის თამაშით. მაგრამ მისი ცხოვრება იცვლება მაშინ, როცა განგსტერებს ის აერევათ მისივე სეხნიაში, მილიონერ ლებოვსკიში. განგსტერები მილიონერი ლებოვსკისგან ითხოვენ ფულს და გაიტაცებენ მის ცოლს. მილიონერი ლებოვსკი კი ავაზაკებთან ურთიერთობას და გამოსასყიდი თანხის გადაცემას ჯეფ ლებოვსკის დაავალებს.

## როლებში 
* ჯეფ ბრიჯესი - ჯეფ ლებოვსკი
* ჯონ გუდმენი - უოლტერ სობჩაკი
* სტივ ბუშემი - თეოდორ კერაბასტოსი
* დევიდ ჰადელსტონი - ჯეფრი ლებოვსკი
* ჯულიანა მური - მოდ ლებოვსკი
* ტარა რეიდი - ბანი ლებოვსკი
* ფილიპ სეიმურ ჰოფმანი - ბრანდტი
* სემ ელიოტი - უცნობი მთხრობელი
* ჯონ ტურტურო - ხესუს კუინტანა
* ბენ გაზარა - ჯეკი ტრიჰორნი
* ჯონ პოლიტო - კერძო დეტექტივი და ფინო

## რესურსები ინტერნეტში 
* 
* 
* 
* 
* 

## სქოლიო
კატეგორია:1998 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ძმები კოენების ფილმები
კატეგორია:კომედიური ფილმები
ელიზაბეთ მარველი

**ფრენსის მაკდორმანდი** (; 27 ნოემბერი, 1969 ) — ამერიკელი მსახიობი. არის ჯულიარდის სკოლის კურსდამთავრებული.

## ფილმოგრაფია
## რესურსები ინტერნეტში
* 

კატეგორია:ამერიკელი მსახიობები
კატეგორია:დაბადებული 1969
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ელ-აიუნი

**ელ-აიუნი** (ასევე: ; ხასანია: '**; სალიტერატურო არაბული:  **', თარგმანი: "წყაროები") — ყველაზე დიდი ქალაქი დასავლეთ საჰარის სადავო ტერიტორიაზე, რომლის მოსახლეობა 2024 წლის მონაცემებით 262 791 ადამიანს შეადგენს. 1958 წლიდან ის ესპანური საჰარას ადმინისტრაციული ცენტრი გახდა, რომლის ადმინისტრირებას ესპანეთის დასავლეთ აფრიკის გენერალური გუბერნატორი აწარმოებდა.

1976 წელს მაროკომ მოახდინა ქალაქის ოკუპაცია და დღემდე იმყოფება მისი ადმინისტრაციის ქვეშ. პოლისარიოს ფრონტი (ალჟირის მხარდაჭერით) იბრძვის დასავლეთ საჰარის საჰარის არაბთა დემოკრატიული რესპუბლიკად ჩამოყალიბებისთვის და ელ-აიუნს მიიჩნევს ოკუპირებულ დედაქალაქად.

2023 წლიდან ელ-აიუნი არის მაროკოს რეგიონის ელ-აიუნ-საკია-ელ-ჰამრას ადმინისტრაციული ცენტრი, რომელიც კვლავ გაეროს მისიის – MINURSO-ს ზედამხედველობის ქვეშაა.

ქალაქი მდებარეობს საგუია ელ-ჰამრას მშრალი მდინარის სამხრეთით, სადაც ესპანელი კოლონისტების მიერ აშენებული ძველი ქალაქი მდებარეობს.

## ისტორია 
ქალაქი ესპანელმა კაპიტანმა ანტონიო დე ორომ 1938 წელს დააარსა, როგორც პატარა სამხედრო ავანპოსტი, თუმცა სწრაფად გახდა ესპანური საჰარის ადმინისტრაციული და პოლიტიკური ცენტრი. 2010 წელს ქვეყანა ევროპასთან ოფშორულ თევზჭერასთან დაკავშირებით ახალ თევზჭერის შეთანხმებაზე მოლაპარაკებებს აწარმოებდა.

## ტრანსპორტი 
ელ-აიუნს ემსახურება ჰასან I-ის საერთაშორისო აეროპორტი.

## განათლება 
2018 წელს დაარსდა ფრანსეზ ალიანსთან ასოცირებული ფრანგული სკოლა, ქალაქში ასევე მოქმედებს ესპანეთის მთავრობის საკუთრებაში არსებული ესპანური საერთაშორისო სკოლა, Colegio Español La Paz.

## სქოლიო 
კატეგორია:დასავლეთ საჰარის ქალაქები
სჯულისკანონი

**სჯულისკანონი** — საეკლესიო კანონების კრებულის — ბიზანტიურ-ბერძნული „ნომოკანონის“ () საახელწოდება ქართულ თარგმანში. სჯულისკანონის ბერძნული დედანი  ნომოკანონი ბიზანტიურ საეკლესიო მწერლობაში რამდენიმე რედაქციით არის წარმოდგენილი, იმისდა მიხედვით, თუ ქრონოლოგიურად რომელ პერიოდშია შედგენილი და საეკლესიო კანონმდებლობის რა მასალას შეიცავს, აგრეთვე შეიცავს თუ არა სამოქალაქო კანონმდებლობას ეკლესიის შესახებ. 

აღმოსავლეთის ქრისტიანული ეკლესიის მესვეურთა მეცადინეობით, უკვე V—VI საუკენეებში გაჩნდა კანონიკური კრებულები, რომლებიც იურიდიულ ნორმებს შეიცავდნენ, მაგრამ ნომოკანონების ჩამოყალიბების პროცესი VIII საუკუნამდე გაგრძელდა. კონსტანტინოპოლის საპატრიარქოში განსაკუთრებით დიდი დაფასება ჰქონდა ე. წ. 14-ტიტულოვან ნომოკანონს, რომელიც სისტემურ და ქრონოლოგიურ კრებულს წარმოადგენდა. 

X საუკუნის ბოლოს ქართულ ენაზე გამოჩნდა კანონიკური კრებული „მცირე სჯულისკანონის“ სახელწოდებით, რომელიც ექვთიმე მთაწმიდელმა შეადგინა ბერძნული კანონიკური მწერლობის სხვადასხვა წყაროს რედაქციული გადამუშავებისა და შიგ ქართული მასალის შეტანის გზით.  კრებულის სახელწოდება თვით ექვთიმეს ეკუთვნის. სხვა ანალოგიური ხასიათის კანონიკური კრებული ქრისტიანული კანონიკური სამართლის ისტორიისათვის ცნობილი არ არის. „მცირე სჯულისკანონი“ დიდხანს ითვლებოდა ქართული ეკლესიის სახელმძღვანელოდ, იგი ხმარებიდან ვერ განუდევნია არსენ იყალთოელის მიერ თარგმნილ „დიდ სჯულისკანონსაც“. 

ექვთიმე მთაწმიდელს 692 მსოფლიო საეკლესიო კრების კანონების 102 მუხლიდან გამოუტოვებია რამდენიმე მუხლი და მათ ნაცვლად შეუტანია ავტორიტეტულ წმიდა მამათა კანონიკური ხასიათის თხზულებებიდან ამოღებული ადგილები. ამათ ერთვის თვით ექვთიმეს მიერ დაწერილი მუხლები და ქართული სინამდვილიდან აღებული მასალები, რაც კრებულს უფრო გამოსადეგად ხდიდა ქართულ საღვთისმსახურო პრაქტიკისათვის. კრებული, როგორც  დედნიდანდან გადმოკეთებული და განმართებებით შემკული რედაქცია, შეიცავს  თვით ექვთიმე მთაწმიდლის ორიგინალურ შეხედულებებსაც სისხლის სამართლის თეორიის ცალკეულ საკითხებზე, კერძოდ, ბრალზე.

აღმოსავლეთის მართლმადიდებლური ეკლესიის ძირითადი კანონიკური ძეგლი — 14-ტიტლოვანი ნომოკანონი ბერძნულიდან ქართულად არსენ იყალთოელმა თარგმნა XI საუკუნის ბოლოს ან XII საუკუნის დასაწყისში. იგი ქართული საეკლესიო პრაქტიკაში „დიდი სჯულისკანონის“ სახელით იყო ცნობილი. „დიდი სჯულისკანონი“ შეიცავს მოციქულთა, მსოფლიო საეკლესიო კრებათა და წმიდათა კანონებს. გარდა ამისა, მას თან ერთვის ქართული ორიგინალური კანონიკური მწერლობის ძეგლი — რუის-ურბნისის კრების ძეგლისწერა. ქართული ეკლესიისათვის „დიდი სჯულისკანონი“ ქართული „ძეგლისწერითურთ“ ერთიან მოქმედ სამართლის წიგნად იყო წარმოდგენილი.

სჯულისკანონის გავლენით ქართული საერო ფეოდალურმა სამართალმა ბევრი რთული და შინაარსით მდიდარი იურიდიული ცნება შეიმუშავა.

## პუბლიკაციები
*დიდი სჯულისკანონი, ე. გაბიძაშვილის, ე. გიუნაშვილის, მ. დოლაქიძის, გ. ნინუას გამოც., თბ., 1975;
*მცირე სჯულისკანონი, ე. გიუნაშვილის გამოც., თბ., 1972

## ლიტერატურა
*

კატეგორია:ქრისტიანული ლიტერატურა
კატეგორია:ძველი ქართული სამართალი
ტაბულეტები

მინიატიურა|Syringopora sp.
**ტაბულეტები**  () — მარჯნის პოლიპების ამომწყდარი კლასი.    ცხოვრობდნენ გვიანდელ კამბრიულიდან პერმულ პერიოდამდე. ქმნიდნენ მასიურ, ბუჩქისებრ ან გართხმულ კოლონიებს. ჰქონდათ კიროვანი ჩონჩხი. კლასი 7 რიგის (აულოპორიდები, ლიქენარიიდები, ფავოზიტიდები, სარინგოპორიდები და სხვა)  160-მდე გვარს მოიცავდა. ბინადრობდნენ ზღვების მეჩხერ ზონაში. მნიშვნელობა აქვთ პალეოზოური ნალექების სტრატიგრაფიისათვის.
## ლიტერატურა
კატეგორია:გადაშენებული ცხოველები
ტაბარუკი (გლეხი)

**ტაბარუკი** — უმიწო გლეხი, რომელსაც არ გააჩნდა წარმოების საშუალებები. ქართვულ წყაროებში XVIII საუკუნიდან გვხვდება აქა-იქ. XIX საუკუნეში მათი რიცხვი მრავლდება. სულხან-საბა ორბელიანის განმარტებით, ტაბარუკი ახალმოსული გლეხია. ტაბარუკები ძირითადად თავიანთი მიწებიდან აყრილ-გაქცეული გლეხები იყვნენ, რომლებიც საარსებო მინიმუმის ძიებაში ხშირად ინაცვლებდნენ ადგილ-სამყოფელს. ქირით მუშაობდნენ მემამულეთა და მდიდარ გლეხთა მეურნეობაში. ტაბარუკი კლასობრივი ბრძოლის შედეგად გაჩენილი წარმონაქმნია. XIX საუკუნეში ტაბარუკების ნაწილი იწყებს მოხეტიალე ვაჭრობა–ხელოსნობას, ნაწილი მემკვიდრე გლეხის კატეგორიაში გადადის.

## ლიტერატურა
კატეგორია:ფეოდალური საქართველო
კატეგორია:გლეხობა
ფოლზ-ლეიკი

**ფოლზ-ლეიკი** () — გამდინარე ხელოვნური ტბა აშშ-ში, ჩრდილოეთ კაროლინაში. მდებარეობს ზღვის დონიდან 76 მ სიმაღლეზე. ფართობი 50 კმ². უზრუნველყოფს სასმელი წყლით უახლოეს რაიონებს, მათ შორის შტატის დედაქალაქ როლს. კაშხლის აშენება დაიწყო 1978 წელს. აშშ-ის არმიის საინჟინრო კორპუსის ძალისხმევით კაშხლის მშენებლობა 1981 წელს დასრულდა. კაშხალი წარმოადგენს 88,8 მ სიმაღლის მიწის ნაყარს.

## რესურსები ინტერნეტში 
* ფოლზ-ლეიკი  

კატეგორია:აშშ-ის ტბები
ტაგანა (მრავალმნიშვნელოვანი)

**ტაგანა** შეიძლება აღნიშნავდეს:
*ტაგანა  —  ბჰუტანის ერთ-ერთი რაიონი 
*ტაგანა  — საწყაო ერთეული
Jane Child (ალბომი)

***Jane Child***  — კანადელი მომღერალ ჯეინ ჩაილდის სადებიუტო სტუდიური ალბომი. გამოვიდა 1989 წელს. დისკი გამოსცა ლეიბლმა Warner Bros..

## სიმღერების სია
ყველა სიმღერის ავტორი - ჯეინ ჩაილდი.

#Welcome to the Real World 5:00
#I Got News for You 4:37
#Don't Let It Get to You 4:11
#Don't Wanna Fall in Love 4:08
#You're My Religion Now 5:41
#Hey Mr. Jones 6:54
#Biology 6:14
#DS 21 4:30
#World Lullabye 3:10
#Thank You 2:11

## რესურსები ინტერნეტში
* 
* 

## სქოლიო
კატეგორია:1989 წლის სადებიუტო ალბომები
კატეგორია:Warner Records-ის ალბომები
კატეგორია:ჯეინ ჩაილდის ალბომები
ტაგანა (ერთეული)

**ტაგანა**  — მარცვლეულის საწყაო ერთეულიი XVVIII საუკუნეში აღმოსავლეთ საქართველოში. სულხან-საბა ორბელიანის ცნობით, შეადგენდა კოდის 1/8. ე. ი. ,25 ლიტრას ანუ 3,75 კგ. ეთნოგრაფიის ყოფაში ტაგანა სახელად ხის ჭურჭელს შემორჩა.
## ლიტერატურა
კატეგორია:მასის საზომი ერთეულები
ტაგილური ჯიში

**ტაგილური ჯიში** — მსხვილი რქოსანი საქონლისა, სარძევე მიმართულების პროდუქტული ჯიში. გამოყვანილიია XVIII—XIX საუკუნეებში ნიჟნი-ტაგილის (ურალი) მიმდებარე რაიონებში ადგილობრივი საქონლის შეჯვარებით ხოლმოგორულ და ჰოლანდიურ ჯიშებთან. ფერად უმეტესად  შავჭრელი ან შავია, გვხვდება წითელი, წაბლა და რუხიც. კუროს მასაა 700—900 კგ, ფურისა — 400—500 კგ და მეტიც. ლაქტაციის პერიოდში ფურის მონაწველია 3500—3800 კგ რძე, საუკეთესო მეურნეობაში — 5000 კგზე მეტი რძე,  რომლის ცხიმიანობა 4,0—4,2% შეადგენს. შეგუებულია მკაცრ კლიმატურ პირობებს. ჯიშს ამრავლებენ სვერდლოვსკის, ჩელიაბინსკის, ტიუმენის  და უდმურტიის ოლქებში.

## ლიტერატურა
კატეგორია:მსხვილი რქოსანი საქონლის ჯიშები
ჰასანია

**ჰასანია** () — არაბული ენების დიალექტი, რომელზეც ძირითადად საუბრობენ ბენი ჰასანის და ბედუინების ტომების წარმომადგენლები, რომელთა სამფლობელოებიც XV-XVII საუკუნეებში მოიცავდა მავრიტანიისა და დასავლეთ საჰარის თითქმის მთელ ტერიტორიას. ამ რეგიონში მან თითქმის მთლიანად ჩაანაცვლა ბერბერო-ლიბიური ენები. ჰასანია მაღრიბული დიალექტებში იმით გამოირჩევა, რომ მასზე დიდი გავლენა მოახდინეს გეოგრაფიულად მასთან ახლო მყოფმა სხვა ენებმა — ზენაგამ და ვოლოფმა. ჰასანიასაც აქვს რამდენიმე დიალექტი, თუმცა მათი ძირითადი განსხვავება მხოლოდ ფონეტიკაშია. დღეისთვის ჰასანია სასაუბროდ გამოიყენება შემდეგ ქვეყნებში: ალჟირი, მალი, მავრიტანია, მაროკო, დასავლეთი საჰარა.

## მოსაუბრეთა რაოდენობა ქვეყნების მიხედვით 
**Ethnologue.com**- ის მიხედვით, 2006 წელს დასავლეთ საჰარის გამოკლებით ჰასანიაზე მოსაუბრე შეადგენდა 3 123 190 ადამიანს, რომლებიც შემდეგნაირად ნაწილდებოდნენ:

* მავრიტანია: 2 770 000 (2006)
* ალჟირი: 150 000 (1985)
* დასავლეთი საჰარა: უცნობი
* მალი: 106 000 (1991)
* მაროკო: 195 000 (1995)
* ლიბია: 40 000 (1985)
* ნიგერი: 10 000 (1998)
* სენეგალი: 7 190 (2006)

## ლიტერატურა 
* "Hassaniya, the Arabic of Mauritania", Al-Any, Riyadh S. / In: *Linguistics*; vol. 52 (1969), pag. 15 / 1969	
* "Hassaniya, the Arabic of Mauritania", Al-Any, Riyadh S. / In: *Studies in linguistics*; vol. 19 (1968), afl. 1 (mrt), pag. 19 / 1968
* "Hassaniya Arabic (Mali) : Poetic and Ethnographic Texts", Heath, Jeffrey; Kaye, Alan S. / In: *Journal of Near Eastern studies*; vol. 65 (2006), afl. 3, pag. 218 (1) / 2006
* *Hassaniya Arabic (Mali) : poetic and ethnographic texts*, Heath, Jeffrey / Harrassowitz / 2003
* *Hassaniya Arabic (Mali) – English – French dictionary*, Heath, Jeffrey / Harrassowitz / 2004

## სქოლიო 
კატეგორია:სემიტური ენები
კატეგორია:არაბული ენა
ტალანი

**ტალანი** — წინა ოთახი. სათავსი ბინაში, რომლითაც საცხოვრებელი ოთახები კიბის ბაქანს უკავშირდება.

## ლიტერატურა
კატეგორია:ოთახები
გელა ინალიშვილი

**გელა ინალიშვილი** (დ. 3 ოქტომბერი, 1966, გალი) — ქართველი ფეხბურთელი, საქართველოს ეროვნული ნაკრების ყოფილი ნახევარმცველი. 

მისი დებიუტი ეროვნულ ნაკრებში შედგა 1994 წლის 11 ივნისს ამხანაგურ მატჩში.
მან ითამაშა კიდევ ორი ამხანაგური და ექვსი ოფიციალური თამაში 1996 წლის ევროპის საფეხბურთო ჩემპიონატის საკვალიფიკაციო ეტაპზე. მისი ბოლო მატჩი იყო 1998 წლის მსოფლიოს საფეხბურთო ჩემპიონატის საკვალიფიკაციო ეტაპზე იტალიის წინააღმდეგ.

## რესურსები ინტერნეტში 
* სტატისტიკა Klisf-ზე 
* პროფილი Fannet.org-ზე 
* პროფილი national-football-teams.com-ზე 

## სქოლიო 
კატეგორია:დაბადებული 1966
კატეგორია:ქართველი ფეხბურთელები
კატეგორია:სოხუმის დინამოს ფეხბურთელები
კატეგორია:სოხუმის ცხუმის ფეხბურთელები
კატეგორია:თბილისის დინამოს ფეხბურთელები
კატეგორია:კრილია სოვეტოვის ფეხბურთელები
კატეგორია:ფოთის კოლხეთის ფეხბურთელები
კატეგორია:დაბადებული 3 ოქტომბერი
კატეგორია:ცოცხალი ადამიანები